༄༅། །གཙུག་ཏོར་རྣམ་རྒྱལ་དང་རྣམ་འཇོམས་བླ་མེད་ལུགས་སུ་བཤད་པ་བཞུགས་སོ། །
༄༅༅། །བླ་མེད་ཀྱི་ཆོ་ག་གཙུག་གཏོར་རྣམ་པར་རྒྱལ་མ་སྒྲུབ་པའི་ཐབས་ནི། སྟན་
བདེ་བ་ལ་སྐྱིལ་མོ་ཀྲུང་གིས་འདུག་ལ། བླ་མ་དང་དཀོན་མཆོག་གསུམ་ལ་སྐྱབས་སུ་སོང་
ནས། སེམས་ཅན་ཐམས་ཅད་ཀྱི་དོན་དུ་སངས་རྒྱས་ཐོབ་པར་བྱ། དེའི་ཆེད་དུ་རྣམ་པར་རྒྱལ་
མ་བསྒོམ་སྙམ་དུ་བྱང་ཆུབ་ཀྱི་སེམས་ཡུན་རིང་དུ་བསྒོམ།
རྒྱས་པར་བྱེད་པར་འདོད་པས་
ཚོགས་ཀྱི་ཞིང་སྤྱན་དྲང་བ་དང༌། ཡན་ལག་བདུན་པ་བྱ། ཚད་མེད་པ་བཞི་བསྒོམ། དེ་ནས། ཤུ་
ནྱ་ཏ་ཛྙཱ་ན་བཛྲ་སྭ་བྷཱ་ཝ་ཨདྨ་ཀོ྅ཧཾ། ཞེས་བརྗོད་ལ་སྣང་བ་ཐམས་ཅད་སྟོང་པར་བསམ། དེ་
ལྟར་སྟོང་པའི་ངང་ལས་པདྨ་དང་ཟླ་བའི་གདན་ལ་བྷཾ་ལས་འོད་འཕྲོས་པ་ལས་སེམས་ཅན་གྱི
དོན་བྱས། ཚུར་འདུས་ནས་དེ་ལ་ཐིམ་པས། རིན་པོ་ཆེ་ལས་གྲུབ་པའི་མཆོད་རྟེན་རིན་པོ་ཆེའི་
ཁྲིའི་སྟེང་ན་པདྨ། དེའི་སྟེང་ན་ཁྲི་ཟླུམ་པོ་བང་རིམ་གསུམ་པ། དེའི་སྟེང་དུ་ཟླ་བའི་དཀྱིལ་
འཁོར། དེའི་སྟེང་དུ་བུམ་པ་ཟླུམ་པོ་རྒྱ་ཆེ་བ་སྒོ་དང་བཅས་པ་དེའི་སྟེང་དུ་བྲི། དེའི་སྟེང་དུ་
གདུགས་རིམ་པ་བཅུ་གསུམ། དེའི་སྟེང་དུ་ཆར་ཁེབས་ཏོག་དང་བཅས་པ། མེ་ཏོག་གི་ཕྲེང་བ་
དང་དར་གྱི་ལྡ་ལྡིས་མཛེས་པར་བྱས་པ་བསམ་མོ། །དེའི་སྟེང་དུ་པདྨ་འདབ་མ་བརྒྱད་ཀྱི་ལྟེ་
བར་ཟླ་བའི་དཀྱིལ་འཁོར་གྱི་སྟེང་དུ་ཧཱུཾ་ལས་སྣ་ཚོགས་རྡོ་རྗེ་བྷཾ་གྱིས་མཚན་པ། དེ་ལས་འོད་
ཟེར་འཕྲོས། སེམས་ཅན་གྱི་དོན་བྱས། ཚུར་འདུས་ཧཱུཾ་ལ་ཐིམ་པས། རང་སྐད་ཅིག་གི་རྣམ་པར་
རྒྱལ་མ་སྐུ་མདོག་དཀར་མོ་ཞལ་གསུམ་ཕྱག་བརྒྱད་མ། རྩ་བའི་ཞལ་དཀར་བ། གཡས་ཞལ་
སེར་བ། གཡོན་ཞལ་སྔོ་བ་ཅུང་ཟད་ཁྲོ་བའི་ཚུལ་ཅན། གཡས་ཀྱི་དང་པོ་སྣ་ཚོགས་རྡོ་རྗེ་
ཐུགས་ཀར་འཛིན་པ།
གཉིས་ཀའང་པདྨའི་སྟེང་ན་འོད་དཔག་མེད་བཞུགས་པ་འཛིན་པ།
གསུམ་པ་ན་མདའ། བཞི་པ་མཆོག་སྦྱིན་གྱི་ཕྱག་རྒྱ་ཅན། གཡོན་གྱི་དང་པོ་ན་ཞགས་པ་རྡོ་
-309-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རྗེས་མཚན་པ་དང་བཅས་པའི་སྡིགས་མཛུབ་ཅན། གཉིས་པ་ན་གཞུ། གསུམ་པ་ན་མཆོག་
སྦྱིན་གྱི་ཕྱག་རྒྱ་མཛད་པ། བཞི་པ་མཉམ་བཞག་གི་སྟེང་དུ་བུམ་པ་འཛིན་པ། སྐྱིལ་ཀྲུང་གིས་
བཞུགས་པ། རིན་པོ་ཆེའི་རྒྱན་སྣ་ཚོགས་ཀྱིས་སྤྲས་པ། དར་སྣ་ཚོགས་ཀྱིས་ཤམ་ཐབས་ཅན་
དུ་རང་ཉིད་བསྐྱེད་དོ། །དེའི་གཡས་སུ་སྤྱན་རས་གཟིགས་དཀར་པོ། གཡས་རྔ་ཡབ་གཡོན་
པདྨ་འཛིན་པ། གཡོན་དུ་ཕྱག་ན་རྡོ་རྗེ་སྔོན་པོ། གཡས་རྔ་ཡབ་གཡོན་རྡོ་རྗེ་འཛིན་པ། གཉིས་
ཀའང་ཞི་བའི་ཆ་ལུགས་ཅན། རིན་པོ་ཆེའི་རྒྱན་སྣ་ཚོགས་ཀྱིས་བརྒྱན་པ། དར་སྣ་ཚོགས་ཀྱི་
ཤམ་ཐབས་ཅན་དུ་བསམ་མོ། །དེ་ནས། ཤར་ཕྱོགས་སུ་མི་གཡོ་བ་སྔོན་པོ་རལ་གྲི་འཛིན་པ།
ལྷོར་འདོད་པའི་རྒྱལ་པོ་ལྕགས་ཀྱུ་འཛིན་པ། ནུབ་ཏུ་དབྱུག་སྔོན་ཅན་དབྱུག་པ་འཛིན་པ། བྱང་
ཕྱོགས་སུ་སྟོབས་པོ་ཆེ་རྡོ་རྗེ་འཛིན་པ། ཐམས་ཅད་ཀྱང་སྐུ་མདོག་སྔོན་པོ་རབ་ཏུ་ཁྲོས་པ།
གཡོན་པས་སྡིགས་མཛུབ་མཛད་པ། ཡེ་ཤེས་ཀྱི་མེ་འབར་བའི་དབུས་ན་བཞུགས་པར་བསམ་
མོ། །གཙོ་མོའི་སྟེང་གི་ཕྱོགས་སུ་གཙང་མའི་རིས་ཀྱི་ལྷའི་བུ་གཉིས་རིན་པོ་ཆེའི་བུམ་པ་བདུད་
རྩིས་གང་བས་བཅོམ་ལྡན་འདས་མ་ལ་སྐུ་ཁྲུས་གསོལ་བར་བསམ་མོ། །དེ་ཐམས་ཅད་ཀྱི་སྤྱི་
བོར་ༀ་དཀར་པོ། མགྲིན་པར་ཨཱཿདམར་པོ། སྙིང་ཁར་ཧཱུཾ་སྔོན་པོ། དཔྲལ་བར་ཏཱཾ༔སེར་པོ། ལྟེ་
བར་ཧྲཱིཿདམར་པོ། བརླ་གཉིས་ལ་ཨཾ་ཨ་ཞེས་ལྗང་གུ་གཉིས་བསྒོམ་མོ། །དེ་ནས་སྙིང་ཁ་ནས་
འོད་འཕྲོས་པས། རང་བཞིན་གྱི་གནས་ནས་འཁོར་དང་བཅས་པ་སྤྱན་དྲངས་པ་ལ་མཆོད་
པས་མཆོད། ཛ༔ཧཱུྃ་བཾ་ཧོ༔ ཞེས་བརྗོད་པས་རང་དང་གཉིས་སུ་མེད་པར་སྟིམ་མོ། །ཡང་འོད་
འཕྲོས་པས་རིགས་ལྔ་འཁོར་དང་བཅས་པ་སྤྱན་དྲངས་ལ་མཆོད་པས་མཆོད། དེང་དེ་བཞིན་
གཤེགས་པ་ཐམས་ཅད་ཀྱིས་བདག་ལ་དབང་བསྐུར་དུ་གསོལ། ཞེས་གསོལ་བ་བཏབ་པས་
བུམ་པའི་ཆུས་སྤྱི་བོ་ནས་དབང་བསྐུར་བས་ལུས་ངག་ཡིད་གསུམ་གྱི་དྲི་མ་དག། ཆུའི་ལྷག་མ་
ཡར་ལུད་པ་ལས་རྣམ་པར་སྣང་མཛད་ཀྱིས་དབུ་བརྒྱན་པར་བསམ་མོ། །དེ་ནས་རང་གི་སྙིང་
-310-

སྔགས་ལ་འཇུག་པའི་སྒོ་ལས། རྣམ་རྒྱལ་འཇོམས་བླ་མེད་ལུགས། ༩༣༽
ཁར་པདྨ་དང་ཟླ་བའི་དཀྱིལ་འཁོར་གྱི་སྟེང་དུ་ཧཱུཾ་ལས་སྣ་ཚོགས་རྡོ་རྗེ། ཤར་དཀར། ལྷོ་སེར།
ནུབ་དམར། བྱང་ལྗང༌། ལྟེ་བ་སྔོན་པོའི་སྟེང་དུ་བྷཾ་དེའི་སྟེང་དུ་བླ་མ། མདུན་དང་གཡས་གཡོན་
རྒྱབ་རྣམས་སུ་:གང་སྲུང་བ་[གཞན་ཡང་བསྲུང་བྱ་]རྣམས་བསྒོམ་ལ། དེ་རྣམས་ཀྱི་མཐའ་མར་
སྔགས་ཀྱིས་བསྐོར་བ་ལ་དམིགས་ལ། གཟུངས་རིང་དང༌། སྙིང་པོ་དང་། ཉེ་སྙིང་རྣམས་
བཟླས་སོ། །དེའི་རྗེས་སུ་ཨོཾ་ཧཱུཾ་ཏྲཾ་ཧྲཱིཿཨཱཿ ཆེ་གེ་མོ་ལ་རཀྵ་རཀྵ་ཀུ་རུ་ཀུ་རུ་སྭཱཧཱ། ཞེས་བཟླས་
པ་བྱའོ། །བཟླས་པ་ཚར་བ་དང་ཡེ་ཤེས་པ་བཟོད་པར་གསོལ་ལ་གཤེགས་སུ་གསོལ། དེས་
ནི་བདག་ཉིད་སྒོམ་པའི་མངོན་པར་རྟོགས་པ་བསྟན་ཟིན་ཏོ། །གལ་ཏེ་རང་ངམ་གཞན་གྱི་དོན་
དུ་ཚེས་བརྒྱད་ལ་སོགས་པར་སྟོང་མཆོད་བྱེད་པར་འདོད་ན་མཎྜལ་ཁྲུ་བཞི་པའི་སྟེང་དུ་ཚོན་
དཀར་པོས་པདྨ་འདབ་མ་བརྒྱད་པ་བྲིས་ལ། དེའི་དབུས་སུ་བུམ་པ་མགུལ་ཆིངས་ཁ་རྒྱན་
དང་བཅས་པ་ཆུ་དང་བཅུད་རྣམས་ཀྱིས་ཡོངས་སུ་གང་བ་བཞག་ལ་དེའི་སྟེང་དུ་མཆོད་རྟེན་
ཚད་དང་ལྡན་པ་བཞུགས་ལ། དེའི་མཐའ་ན་ཕར་ལྷ་བཤོས་མར་མེ་ལྔ་ལྡི་མེ་ཏོག་རྣམས་སྟོང་
ཕྲག་རེ་བཤམས། གཞན་ཡང་མཆོད་པ་ཅི་འབྱོར་བ་བཤམ་མོ། །གཏོར་མ་སྟོང་གི་ཆས་ཀྱང་
བཤམ་ལ་སྒྲུབ་པའི་གྲོགས་དང་བཅས་པའི་ཁྲུས་བྱའོ། །
དེ་ནས་བུམ་པ་དང་མཆོད་པར་བཅས་པ་ལ། ༀ་ཨ་མྲྀ་ཏ་ཧཱུྃ་ཕཊ། ཅེས་པས་བསང༌།
ཨོཾ་སྭ་བྷ་ཝ་བིད་ཤུད་དྷོ་སརྦ་དྷརྨ་སྭ་བྷཱ་ཝ་ཤུད་དྷོ྅ཧཾ། ཞེས་བརྗོད་པས་སྟོང་པར་བསམ། སྟོང་
པའི་ངང་ལས་མཆོད་རྫས་རྣམས་ལྷ་རྫས་ལས་གྲུབ་པའི་མཆོད་པའི་ཡོ་བྱད་དྭངས་ཤིང་
ཐོགས་པ་མེད་པར་བྱིན་གྱིས་བརླབས། བུམ་པ་སྟོང་པའི་ངང་ལས་བྷྱ་ལས་རིན་པོ་ཆེའི་བུམ་
པ་ཡངས་ཤིང་རྒྱ་ཆེ་བ་བསམ། དེའི་སྟེང་དུ་མཆོད་རྟེན་གྱི་ནང་དུ་རང་གིས་ཇི་ལྟར་བསྒོམ་པའི་
ལྷ་དགུ་བསྐྱེད། གནས་བདུན་དུ་ཡི་གེ་འབྲུ་བདུན་གྱིས་བྱིན་གྱིས་བརླབས་ནས། དེའི་ཐུགས་
ཀའི་ཧཱུཾ་ལས་འོད་འཕྲོས་པས་རང་བཞིན་གྱི་གནས་ནས་བཅོམ་ལྡན་འདས་མ་ལ་སངས་རྒྱས་
-311-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
དང་བྱང་ཆུབ་སེམས་དཔའ་དཔག་ཏུ་མེད་པས་སྐོར་བ་སྤྱན་དྲངས་པར་བསམ་ཞིང་འདི་སྐད་
ཅེས་བརྗོད་དོ། །མ་ལུས་སེམས་ཅན་ཀུན་གྱི་མགོན་གྱུར་ཅིང༌། །བདུད་སྡེ་དཔུང་བཅས་མི་ཟད་
འཇོམས་མཛད་ལྷ། །དངོས་རྣམས་མ་ལུས་ཇི་བཞིན་མཁྱེན་གྱུར་པའི། །བཅོམ་ལྡན་རྣམ་རྒྱལ་
འཁོར་བཅས་གཤེགས་སུ་གསོལ། །ཨོཾ་སརྦ་ཏ་ཐཱ་ག་ཏ་ཨུཥྞཱིཥྞི་ཥ་བི་ཛ་ཡ་ས་པ་རི་ཝ་རི་ས་མ་
ཛཿཧཱུཾ་བཾ་ཧོཿཞེས་ལན་གསུམ་བརྗོད་ལ་མདུན་གྱི་ནམ་མཁའི་གནས་སུ་བྱོན་པར་
ཡ་ཛ།
བསམ་ལ། མཆོད་པ་ལྔས་མཆོད་ནས། ཨོཾ་སརྦ་ཏ་ཐཱ་ག་ཏ་ཨུཥྞི་ཥ་བི་ཛ་ཡ་ས་པ་རི་ཝ་ར་ས་མ་
ཡ་ཛ། ཛཿཧཱུྃ་བཾ་ཧོ༔ ཞེས་བརྗོད་ལ་མདུན་བསྐྱེད་དང་གཉིས་སུ་མེད་པར་བསྟིམ་མོ། དེའི་
ཐུགས་ཀར་པདྨ་དང་ཟླ་བའི་སྟེང་དུ་བྷྱ་ལས་སྣ་ཚོགས་རྡོ་རྗེའི་ལྟེ་བར་སྟོང་པའི་ནང་དུ་བྷཾ་གྱི་སྟེང་
དང༌། ཕྱོགས་ཀུན་ཏུ་བསྲུང་བྱ་རྣམས་དམིགས་ནས། ༀ་ཧཱུཾ་ཏྲཾ་ཧྲི༔ཨཾ་ཨཱཿ༔ ཆེ་གེ་མོ་ལ་རཀྵ་རཀྵ་
ཀུ་རུ་ཀུ་རུ་སྭཱཧཱ། ཞེས་ལན་མང་དུ་བརྗོད། དེ་ནས་མཆོད་པ་རྣམས་ཀྱིས་མཆོད་པར་བྱས་ཏེ།
སོ་སོའི་ཕྱག་རྒྱ་དང་བཅས་ཏེ། ༀ་སརྦ་ཏ་ཐཱ་ག་ཏ་ཨུཥྞི་ཥ་བི་ཛ་ཡ་ས་པ་རི་ཝ་རི་ཨཧཱུྃ་པྲ་ཏི་ཚ་
ཡེ་སྭཱཧཱ། ཞེས་པས་མཆོད་ཡོན་དང༌། དེ་ནས་ཨཉྙཾ་གྱི་གནས་སུ་པགྱྀ་གིས་ཞབས་བསིལ། པུཥྤ་
མེ་ཏོག། དྷུ་པེ་བདུག་སྤོས། དཱི་པཾ་མར་མེ། གན་དྷེ་དྲི། ནེ་ཝི་ཏྱེ་ཞལ་ཟས། ཤཔྟས་རོལ་མོ། ཙ་
ཏཱ་གིས་གདུགས། པཾ་ཏཾ་ལྡ་ལྡི་རྣམས་ཀྱིས་མཆོད་ནས་གཟུངས་ཀྱི་བཟླས་པ་བྱས་ཏེ་རང་གི་
སྙིང་ཁ་ནས་འོད་འཕྲོས་པས་བཅོམ་ལྡན་འདས་མ་འཁོར་དང་བཅས་པའི་ཐུགས་རྒྱུད་བསྐུལ་
བས་བསྒྲུབ་བྱ་རྣམས་བྱིན་གྱིས་བརླབས་ཤིང་བ་སྤུའི་བུ་ག་ནས་བདུད་རྩིའི་རྒྱུན་འཛགས་
པས་བུམ་པའི་ནང་ཡོངས་སུ་གང་བར་བསམ་ལ། ལེགས་སོ་སྦྱིན་པའི་ཕྱག་རྒྱ་བཅས་ལ་
གཟུངས་ལན་རེ་བརྗོད། དེ་ནས་ཕྱག་རྒྱ་མི་བྱེད་པར་སྟོང་རྫོགས་པར་བྱའོ། །དེའང་ན་མོ་ཞེས་
པ་ལན་རེ་བརྗོད་པའི་ཚེ་མགོ་བོ་འདུད་པའི་ཕྱག་རེ་བྱའོ། །སྐོར་བ་སྟོང་ཡང་བྱའོ། །དེ་ཉིད་དང་
མཐུན་པར་གཏོར་མ་སྟོང་ཡང་བྱ། ཨ་ཀཱ་རོའི་སྔགས་ཀྱིས་འཁོར་བ་དང་མྱ་ངན་ལས་འདས་
-312-

སྔགས་ལ་འཇུག་པའི་སྒོ་ལས། རྣམ་རྒྱལ་འཇོམས་བླ་མེད་ལུགས། ༩༣༽
པ་ཐམས་ཅད་ལ་བཏང་ངོ༌། །གཟུངས་རྫོགས་པའི་མཐར་འབྱུང་པོ་ཐམས་ཅད་པའི་གཏོར་མའི་
ཆོ་གས་འབྱུང་པོ་ཐམས་ཅད་ལ་གཏོར་མ་སྦྱིན་པར་བྱའོ། །དེ་ནས་བཅོམ་ལྡན་འདས་མ་ལ་
མཆོད་ནས་བསྟོད་པ་རྒྱས་པ་ནི་གཞན་ལྟར་བྱའོ། །
དེ་ནས་དཔལ་ལྡན་ལྷ་མོ་སྟོན་ཀའི་ཟླ་བའི་མདོག།
ཞལ་གསུམ་ཕྱག་བརྒྱད་རབ་
མཛེས་ཞི་བའི་སྐུ། །ཡེ་ཤེས་དཔག་ཡས་ཚེ་ཡི་མཆོག་སྩོལ་མ། །རྣམ་པར་རྒྱལ་མའི་ཞབས་ལ་
ཕྱག་འཚལ་ལོ། །ཞེས་པས་བསྟོད་ནས་དངོས་གྲུབ་བླངས། མ་འབྱོར་བ་དང་ཉམས་པ་དང༌།
གང་ཡང་བདག་རྨོངས་བློ་ཡིས་ནི། །བགྱིས་པ་དང་ནི་བགྱིད་བསྩལ་པ། །དེ་ཀུན་མགོན་པོས་
བཟོད་པར་གསོལ། །ཞེས་བཟོད་པར་གསོལ་ནས་དགེ་བའི་རྩ་བ་བྱང་ཆུབ་ཏུ་བསྔོ། ཡོན་
བདག་གིས་འབུལ་བ་དང་བསྙེན་བཀུར་བྱའོ། །མཆོད་རྫས་རྣམས་ཕོངས་པ་ལ་སྦྱིན། དེ་ལྟར་
བྱས་ན་བློ་རྣོ་བ་དང༌། ཚེ་རིང་བ་དང༌། ནད་མེད་པ་ལ་སོགས་པའི་མཐོང་ཆོས་ཀྱི་ཕན་ཡོན་དང་
འཆི་བའི་དུས་བྱེད་པ་དེས་བདེ་བ་ཅན་གྱི་འཇིག་རྟེན་བསྐྱེད་པ་ལ་སོགས་པ་རྣམ་པར་སྨིན་
པའི་ཡོན་ཏན་དཔག་ཏུ་མེད་པ་བྱུང་བ་ཡིན་ནོ། །འདིར་བསྟོད་པ་རྒྱས་པར་བྱེད་ན། གཙོ་མོ་
བཅོམ་ལྡན་འདས་མ་ནི། །པུཎྚ་རི་ཀའི་མེ་ཏོག་ལྟར། །སྐྱོན་གྱིས་མ་གོས་སྐུ་མདོག་དཀར། །
ཞལ་གསུམ་ཕྱག་བརྒྱད་སྤྱན་གསུམ་མངའ། །དབུ་རྒྱན་མགུལ་རྒྱན་སྙན་ཆར་བཅས། །རིན་
ཆེན་སྣ་ཚོགས་མཛེས་པར་བརྒྱན། །པདྨའི་ཟླ་བའི་གདན་ལ་བཞུགས། །དབུས་དཀར་གཡས་
སེར་གཡོན་ཞལ་སྔོ། །ཁྲོ་མོའི་ཆ་ལུགས་མཆེ་བ་གཙིགས། །ཕྱག་གཡས་སྣ་ཚོགས་རྡོ་རྗེ་མ། །
པད་སྟེང་རྒྱལ་བ་འོད་དཔག་མེད། །མདའ་དང་མཆོག་སྦྱིན་ཕྱག་རྒྱའོ། །གཡོན་པ་སྡིགས་
མཛུབ་ཞགས་པ་དང༌། །གཞུ་དང་མི་འཇིགས་པ་དང་ནི། །བུམ་པ་དག་ནི་ལེགས་པར་
བསྣམས། །བཻ་རོ་ཙ་ནས་དབུ་བརྒྱན་ཅིང་། །འོད་ཟེར་དཀར་པོ་འཕྲོ་ཞིང་འདུ། །སྟོད་གཡོགས་
ལྷ་ཡི་ན་བཟའ་བཅས། །བློ་དང་ཚེ་འཕེལ་མཛད་པ་མོ། །པུ་རིའི་ནང་ན་མཛེས་པར་བཞུགས། །
-313-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བཅོམ་ལྡན་འདས་མ་ཉིད་ལ་བསྟོད། །གཡས་ན་རྗེས་བཙུན་སྤྱན་རས་གཟིགས། །སྐུ་མདོག་
དཀར་མོ་སྐྱོན་མ་གོས། །རྔ་ཡབ་འཛིན་ལ་ཕྱག་འཚལ་ལོ། །གཡོན་གྱི་གསང་བའི་བདག་པོ་
ནི། །ཨུཏྤལ་མདོག་འདྲ་རྡོ་རྗེ་གཡོན། །གཡས་པ་རྔ་ཡབ་མཛེས་པར་བརྒྱན། །མཐུ་སྟོབས་
ཅན་ལ་ཕྱག་འཚལ་ལོ། །ཤར་ལྷོ་ནུབ་བྱང་བཞི་པོ་ཡི། །ཁྲོ་བོའི་རྒྱལ་པོ་བཞི་པོ་ནི། །མདུན་ན་
ཁྲོ་རྒྱལ་མི་གཡོ་མགོན། །སྔོ་བསངས་ཕྱག་གཡས་རལ་གྲི་འཛིན། །གཡོན་པ་སྡིགས་མཛུབ་
སྐྲ་བརྫེས་པ། །སྦྲུལ་རྒྱན་སྟག་གི་ཤམ་ཐབས་ཅན། །པདྨ་ཉི་མའི་གདན་ལ་བཞུགས། །མ་རུང་
འདུལ་ལ་ཕྱག་འཚལ་ལོ། །ཁྲོ་ཆེན་འདོད་པའི་རྒྱལ་པོ་ནི། །སྔོ་བསངས་ལྕགས་ཀྱུ་འབར་བ་
བསྣམས། །མ་རུང་བ་ཡི་རྒྱན་ཆ་ཅན། །ཐམས་ཅད་འགུགས་ལ་ཕྱག་འཚལ་ལོ། །ཁྲོ་ཆེན་
དབྱུག་པ་སྔོན་པོ་ནི། །ཞལ་གཅིག་ཕྱག་གཉིས་གཡས་པ་ན། །དབྱུག་ཏོ་གཡོན་པ་སྡིགས་
མཛུབ་བསྣམས། །སྔོ་བསངས་བདུད་འདུལ་ཁྱོད་ལ་བསྟོད། །ཁྲོ་བོའི་རྒྱལ་པོ་སྟོབས་པོ་ཆེ། །
ཨུཏྤལ་མདོག་འདྲ་ཕྱག་གཉིས་པ། །གཡས་པ་རྡོ་རྗེ་སྡིགས་མཛུབ་གཡོན། །བདུད་འདུལ་
དྲག་པོ་ཁྱོད་ལ་བསྟོད། །ཀུན་ཀྱང་སྦྲུལ་དང་སྟག་གིས་བརྒྱན། །བར་ཆད་ཞི་མཛད་ཁྱོད་ལ་
བསྟོད། །སྟེང་གི་ཕྱོགས་ན་མཛེས་པ་ཡི། །གནས་གཙང་ལྷ་ཡི་བུ་གཉིས་པོ། །ལྷ་ཡི་རྒྱན་དང་
མཛེས་པར་ལྡན། །ཕྱག་ན་བདུད་རྩིའི་བུམ་པ་བསྣམས། །བདུད་རྩིའི་ཆར་འབེབས་ཀུན་ལ་
སྙོམས། །དག་པའི་སྐུ་ལ་ཕྱག་འཚལ་ལོ། །ཞེས་པས་བསྟོད།